section_heading: Podrijetlo i robovanje
paragraph_text: Apijan iz Aleksandrije navodi kako je Spartak kao mladić bio na silu odveden u rimsku vojsku odakle dezertira i pridružuje se pobunjenim snagama Trakije.Apijan, Civil Wars, prijevod J. Carter, Penguin Books, Harmondsworth, 1996., str. 116. Publije Anije Flor navodi kako je nakon par godina bezuspješne borbe protiv rimskih legija bio uhvaćen, te poslan u kazneni logor (vjerojatno kamenolom ili rudnik), a zbog njegove fizičke snage obučen je za gladijatora.